Σε προηγούμενα επεισόδια...
Έχεις καμιά ιδέα για την πρώτη σου ιστορία;
Ρόζμαρι Λεβό, θα θέλατε να γίνετε αστέρι του κινηματογράφου;
Έξι δέντρα έχουν σίδερα μέσα.
Ο Ρόι έφυγε. Μόνο αυτόν αγάπησα.
Ψάχνω την Μπέκι και τον Κόντι Χέιστινγκς. Είμαι η θεία τους.
Δεν ήξερα ότι η Μπέκι και ο Κόντι είχαν θεία.
Ούτε εκείνοι το ξέρουν ακόμη.
Με την αδελφή μου είχαμε χαθεί πριν από χρόνια.
Με τη μητέρα τους;
Κλέφτηκε, οι γονείς μου την ξέγραψαν.
Ήμουν στο Παρίσι
όταν έμαθα ότι η Λίντια κι ο άντρας της σκοτώθηκαν.
Τροχαίο ατύχημα.
Ήρθα το συντομότερο δυνατόν.
-Πώς βρήκατε τα παιδιά; -Προσέλαβα ερευνητή.
Σας ευχαριστώ πάρα πολύ για όλα όσα κάνατε γι' αυτά.
Ήταν χαρά μου.
Βλέπω την οικογενειακή ομοιότητα. Η Μπέκι έχει το χαμόγελό σας.
Θα χαμογελά συχνά από δω και πέρα.
Θα δώσω στα παιδιά όλα όσα τους έλειψαν,
όλα όσα θα ήθελε η αδελφή μου να έχουν.
Θα λατρέψουν το Ντάβενπορτ.
Θα τα πάτε στο Ντάβενπορτ;
Φυσικά. Είμαι η μόνη συγγενής τους.
Μα δεν τα ξέρετε καν.
Είναι τα παιδιά της αδελφής μου. Αρκεί που ξέρω αυτό.
Έχουμε κτήμα στη λίμνη με τον άντρα μου. Υπάρχει πολύς χώρος.
Νομίσατε ότι θα μείνουν εδώ;
Δεν ξέρω τι να σκεφτώ αυτή τη στιγμή.
Πρέπει να πάω στο ξενοδοχείο μου.
-Πότε μπορώ να δω τα παιδιά; -Έχουν πάει στο σχολείο.
Να ξανάρθω απόψε;
Ναι. Θα είναι ό,τι πρέπει.
-Κυρία Κόνορς. -Καρολάιν.
Ίσως πρέπει να τους πω ότι ήρθατε και θα τα πάτε στο Ντάβενπορτ.
Όπως νομίζετε.
Τι συμβαίνει;
Διεξάγουμε νόμιμη έρευνα. Παρακαλώ μην παρεμβαίνετε.
Απαιτώ να μάθω τι ψάχνετε.
Αυτά εδώ.
Τα σίδερα που σαμποτάρισαν το πριονιστήριο.
Δεν τα έχω ξαναδεί ποτέ μου.
Θα πρέπει να με ακολουθήσετε.
Σας συλλαμβάνω.
Προχωρήστε.
ΕΦΙΠΠΗ ΑΣΤΥΝΟΜΙΑ ΤΟΠΙΚΟ ΓΡΑΦΕΙΟ
Υποσχετική δήλωση.
Σας δεσμεύει να πάτε στο δικαστήριο.
Πώς μπορεί να μη βλέπετε ότι με ενοχοποίησαν;
Ξέρουμε τι βρήκαμε.
Κάνεις τα πάντα για να με χωρίσεις απ' τη Νόρα.
Δεν είναι προσωπικό, Χένρι.
Πήραμε διαζύγιο. Η Νόρα είναι ελεύθερη.
Συγγνώμη, αλλά δυσκολεύομαι να το πιστέψω.
Πάντα θα νοιάζομαι για εκείνη,
αλλά δεν έχει να κάνει μ' αυτό.
Δεν έβαλα εγώ τα σίδερα.
Θα το πεις στον δικαστή, Χένρι.
Δεν θέλεις να βγεις για διάλειμμα;
Θέλω να δουλέψω την εργασία μου.
Ο καθαρός αέρας κάνει καλό. Να τεντώσεις και τα πόδια σου
ώστε να δυναμώσεις.
Ναι, αλλά θέλω πολύ να κερδίσω.
Ποτέ δεν φαντάστηκα ότι ίσως πάρω υποτροφία.
Τι λες για πέντε λεπτά; Μετά έρχεσαι μέσα.
-Εντάξει. -Ωραία.
-Ξέρεις κάτι; -Τι;
Ο πατέρας σου θα ήταν πολύ περήφανος για σένα.
-Ανησυχώ μήπως κάνεις πολλά. -Είμαι συνηθισμένη.
Ωστόσο πρέπει να προσέχεις.
-Πού είναι ο Όλιβερ; -Τον άφησα σε μια φίλη.
Όλα καλά;
Δεν θέλω να φανώ αχάριστη.
Βοηθήσατε πολλούς στον καταυλισμό, κι εμένα επίσης, αλλά...
Δεν ζήτησα να μιλήσετε στον Ρόι.
Όταν το κάνατε, σκέφτηκα, "Ίσως βγει κάτι καλό".
Αλλά τελικά απογοητεύτηκα μόνο.
Νομίζω πως θα συνέλθει. Χρειάζεται χρόνο.
Σας παρακαλώ.
Δεν χρειάζεται να κάνετε τίποτε άλλο.
Τα έκανα θάλασσα.
-Δεν θέλει να πληγωθεί. -Ο Ρόι την αγαπάει.
Δεν ξέρω τι να κάνω για να συνέλθει.
Καμιά φορά δεν αρκούν τα λόγια.
Ναι, αυτό είναι αλήθεια.
Δεν πιστεύω στην τύχη μου που σε βρήκα.
Κι εγώ το ίδιο που με βρήκατε.
Ρόζμαρι, είμαι φανατικός θαυμαστής σου.
Είσαι πιο όμορφη ζωντανά παρά στη σκηνή.
Δεν είναι ανάγκη να το λες αυτό.
Πρέπει να ξέρεις ότι ήρθα εδώ
για να διακόψω την ταινία.
-Γιατί; -Έφυγε το αστέρι μας.
Η Μαίρη Μέντφορντ;
Ο Γκρίφιθ τής πρόσφερε τρεις ταινίες με διπλή αμοιβή.
Αλλά αντί να τη διακόψω,
θέλω να πάρεις εσύ τον ρόλο.
Ορίστε; Μου ζητάτε να πρωταγωνιστήσω στην Απρόθυμη νύφη;
Είναι ρίσκο, αλλά σε έχω δει στη σκηνή και αναγνωρίζω το ταλέντο.
Με τη σωστή ευκαιρία, καλή μου, μπορείς να κάνεις καριέρα.
Το είπα στον Τζακ.
Η Καρολάιν Κόνορς είναι η στενότερη συγγενής. Νομικά δεν γίνεται τίποτα.
Ναι, το περίμενα.
Πώς θα τους το εξηγήσω;
Η ειλικρίνεια συνήθως είναι το καλύτερο.
Πάνω που άρχιζαν να πηγαίνουν καλά εδώ.
Σίγουρα βελτίωσες πάρα πολύ τη ζωή αυτών των παιδιών.
Τα πήρες και τα φρόντισες όταν το είχαν περισσότερο ανάγκη.
Η ζωή με τη θεία τους θα είναι πράγματι τόσο άσχημη;
Δεν είπα πως είναι κακιά.
Απ' όσα είπες, ακούγεται καλός άνθρωπος.
Μάλλον θα τους προσφέρει μια καλή ζωή.
Το ξέρω και χαίρομαι για εκείνα.
Δεν θέλω να τα χάσω.
Όσο αντιστέκεσαι, τόσο πιο δύσκολο θα είναι.
Και για σένα και για τα παιδιά.
Θα μου πεις να προσευχηθώ;
Φαντάζομαι πως το έκανες ήδη.
Δεν το πιστεύω ότι συνέλαβες τον Γκάουεν.
Τα στοιχεία δείχνουν ενοχή, αλλά δεν είμαι σίγουρος.
Ενδιαφέρουσα εξέλιξη στην ιστορία μου.
Ο Χένρι Γκάουεν είναι στην ιστορία σου;
-Είναι ο δήμαρχος. -Σωστά.
Είμαι κι εγώ στην ιστορία σου;
Υπάρχει ένας έφιππος αστυνόμος, ο Θίοντορ.
Πες μου για τον Θίοντορ.
Δύσκολα περιγράφεται.
Ίσως μπορώ να το διαβάσω.
-Δεν τελείωσα. -Έχω μια πρόταση.
Θα με αφήσεις να το διαβάσω και εγώ θα μαγειρέψω απόψε.
Σκληρή διαπραγμάτευση.
Στις επτά στο σπίτι σου.
Να δεις που μαγειρεύω καλύτερα απ' τον Θίοντορ.
Τζέσι;
Τζέσι!
Τι συμβαίνει;
Ο Γιοστ με απέλυσε. Λέει ότι κάνει περικοπές, αφού έκλεισε το πριονιστήριο.
-Λυπάμαι πολύ. -Αυτό δεν διορθώνει τίποτα.
Ήθελα να...
Κάνεις κάτι καλό,
και δεν νοιάζονται.
Όλοι το ίδιο έπαθαν.
Εγώ δεν έπρεπε να το πάθω.
Αυτά παθαίνεις άμα κάνεις τον ήρωα.
Τζέσι, περίμενε.
Παρήγγειλα καινούρια λάμα για το μεγάλο πριόνι,
αλλά μου είπαν ότι θα κάνει μερικές εβδομάδες να έρθει.
Θέλω να προσπαθήσουμε να δώσουμε προκαταβολή στους εργάτες.
Πρέπει να τους βοηθήσουμε να τα βγάλουν πέρα.
Έχετε καλές προθέσεις,
αλλά δεν ξέρω αν μπορούμε.
Το ξέρω. Προσπάθησε και πες μου, εντάξει;
-Θα δω τι μπορώ να κάνω. -Ευχαριστώ.
Δεν έχεις ευτυχισμένο πρόσωπο.
Σου στοίχισε που έκλεισες.
Με βοηθάει να σε βλέπω.
Ακόμη κι όταν δεν είσαι καλά,
ξέρεις ακριβώς τι να πεις.
Δεν έχασα τελείως τη γοητεία μου.
-Έχω εκπληκτικά νέα. -Ωραία.
Ο παραγωγός
μου ζήτησε να αντικαταστήσω τη Μαίρη Μέντφορντ στην ταινία.
Είναι υπέροχο.
-Αλλά δεν χαίρεσαι. -Όχι.
Όχι, χαίρομαι. Χαίρομαι για σένα.
Ανησυχώ για σένα.
Αυτό δεν ωφελεί κανέναν, ξέρω όμως κάτι που θα ωφελήσει.
Τι;
Πάντα ονειρευόσουν να γίνεις αστέρι.
Είναι η ευκαιρία σου. Θα πας
και θα τους δείξεις τι απίστευτο ταλέντο έχεις.
Αμπιγκέιλ, δεν τολμώ να φανταστώ τι νιώθεις.
Εκείνη μπορεί να τους δώσει πολλά που εγώ δεν μπορώ.
Όχι σαν αυτά που έδωσες εσύ.
Το να έχεις οικογένεια που σου προσφέρει τόσα
είναι αληθινή ευλογία.
Το ξέρουν;
Όχι ακόμη.
Θα τους το πω στο βραδινό.
Τι έκπληξη.
Δεν είχα τι να κάνω
και ήρθα να γνωρίσω τα παιδιά.
Είναι αλήθεια; Θα μείνουμε μαζί της;
Ναι, αγάπη μου, αλήθεια είναι.
Θέλει να μας πάρει μακριά.
Μην το σκέφτεσαι έτσι. Θα μείνετε σε ένα μεγάλο σπίτι.
Δεν θέλω να μείνω σε μεγάλο σπίτι. Θέλω να μείνω εδώ.
Οι φίλοι μου είναι εδώ. Εσύ είσαι εδώ.
Θα γράφεις γράμματα και θα έρχεσαι να μας δεις.
Θα έρχεσαι κι εσύ;
Και βέβαια.
Δεν θα δώσεις το δωμάτιό μου σε άλλον;
Όχι. Θα σε περιμένει εδώ ακριβώς όπως το άφησες.
Η θεία είπε ότι θα μας πάει ταξίδια.
Ωραίο ακούγεται!
Θα σου φέρνω δώρα.
Και θα μου στέλνεις κάρτες.
Θα στέλνω και στους φίλους μου, για να μη με ξεχάσει κανείς.
Πώς μπορούμε να σε ξεχάσουμε;
Δεν είχα ιδέα ότι θα σας αναστάτωνα.
Θα το ξεπεράσει.
Απλώς του ήρθε απότομα.
Ας φάμε πρωινό μαζί αύριο
για να γνωριστούμε.
Εντάξει.
Και μην ανησυχείς.
Θα σηκωθείς απ' την καρέκλα πολύ σύντομα.
Ένα ταξίδι στην Ελβετία
ίσως βοηθήσει.
Ακούγεται συναρπαστικό.
Γεια σου, γλυκιά μου.
Δεν τα δέχτηκε.
Γιατί όχι;
Σου είπα, δεν θέλει τα χρήματα.
Κι εγώ σου είπα ότι δεν τα πήγαμε καλά.
Ίσως δεν προσπάθησες αρκετά.
-Δεν ήσουν εκεί. -Ξέρω ότι είσαι νέος...
Δεν ξέρεις τίποτα.
Δεν έπρεπε να παντρευτούμε.
-Δεν ήμουν έτοιμος. -Μην αποφεύγεις τα προβλήματα.
-Και τι να κάνω; -Μίλα της.
Συζητήστε. Παραδέξου το λάθος σου.
Ο πατέρας μου φώναζε συνέχεια στη μάνα μου.
Καλύτερα να είχε φύγει.
Δεν είσαι εκείνος, Ρόι.
Δεν θα κάνεις τα ίδια λάθη.
-Πολύ αργά. -Ποτέ δεν είναι αργά.
-Δεν ήθελα να την πληγώσω. -Μίλησέ της. Πες της πώς νιώθεις.
Για ποιο λόγο;
Ορίστε ο λόγος.
Τον λένε Όλιβερ.
Και του αξίζει να έχει μάνα και πατέρα.
Δεν θέλω να το δω.
Ο φόβος δεν σε κάνει δειλό.
Ας μην είσαι τέλειος σύζυγος και πατέρας. Κανείς δεν είναι.
Ναι, αλλά...
-Δεν ξέρω αν μπορώ. -Κάποιος από ψηλά λέει ότι μπορείς.
Σου έδωσε την ευκαιρία.
-Να σας πω δυο λόγια; -Βεβαίως.
Δεν μπορώ να μείνω.
Ήρθα να σας πω ότι δεν μου άρεσε αυτό που κάνατε.
Τι ακριβώς έκανα;
Σας ζήτησα να μιλήσω εγώ στα παιδιά
και τους μιλήσατε εσείς. Δεν είχατε δικαίωμα.
Είχα κάθε δικαίωμα. Είμαι η θεία τους.
Η πλησιέστερη συγγενής και η νόμιμη κηδεμόνας τους.
Δεν ξέρετε το καλό τους.
Και ξέρετε εσείς;
Η μετακόμιση στο Ντάβενπορτ δεν θα τους κάνει καλό.
Δεν ζήτησα τη γνώμη σας.
Εδώ είναι το σπιτικό τους.
Κυρία Στάντον, σας παρακαλώ, δεν θέλω να τσακωθούμε.
-Δεν είναι πολιτισμένο. -Δεν με νοιάζει.
-Με νοιάζει η Μπέκι και ο Κόντι. -Κι εμένα.
Να ετοιμαστούν μέχρι την Τρίτη.
Θα έχουν αρκετό χρόνο να τους αποχαιρετήσουν όλους.
Είναι πολύ σύντομα.
Θέλω να δείξω κατανόηση,
αλλά αν επιμείνετε, μπορούμε να φύγουμε νωρίτερα.
Έμαθα ότι έχασες τη δουλειά σου.
Δεν μου άρεσε και πολύ.
Είναι κρίμα,
αλλά σου προτείνω μια ευκαιρία, αν ενδιαφέρεσαι.
Τι πρέπει να κάνω;
Διάβασες τις σελίδες που σου έδωσα;
Ναι.
Νομίζω...
Μάλλον χρειάζεται κι άλλο.
-Κι άλλο Θίοντορ; -Όχι, κι άλλα πράγματα.
-Πράγματα; -Ναι.
Μια ανταλλαγή πυροβολισμών.
-Δεν γράφω τέτοια. -Θα είναι τέλειο. Σκέψου το.
Ο Θίοντορ τα βάζει με τους Γκάρισον ή με τους Τόλιβερ.
Τρεις εναντίον ενός.
-Μια κοπέλα... -Ίσως κάτι άλλο.
Ο Θίοντορ παθαίνει βαριά λαρυγγίτιδα
και δεν μπορεί να κατεβάσει άλλες ιδέες.
Ελίζαμπεθ, δεν μου θύμωσες που σου έδωσα ιδέες;
Και βέβαια όχι, απλώς...
Καμιά φορά αμφιβάλλω κι εγώ.
Αμφιβάλλω ότι θα μπορέσω να γράψω κάτι...
αρκετά καλό για δημοσίευση.
Άκουσέ με.
Δεν υπάρχουν πολλές
που να γράφουν για τη ζωή στη μεθόριο.
Έχεις να πεις κάτι σημαντικό.
Ίσως χρειάζομαι ενθάρρυνση.
Αυτό σου κάνει;
Πολύ ενθαρρυντικό.
Μπιλ, συνέλαβες τον Χένρι
επειδή σε ενοχλούσε να μας βλέπεις μαζί;
Συνελήφθη λόγω στοιχείων που βρέθηκαν στο αυτοκίνητό του.
Είπε ότι τον ενοχοποίησαν.
Και ο Χένρι Γκάουεν λέει πάντα αλήθεια.
Καμιά φορά βλέπουμε μόνο αυτό που θέλουμε.
Σωστά.
Κι εσύ βλέπεις αυτό που θέλεις.
Πάντα εθελοτυφλούσες όσον αφορά αυτόν τον άντρα.
Το ίδιο κι εσύ.
Σκέφτηκες μήπως σε χρησιμοποιεί για να με εκδικηθεί;
Δεν θα με πλήγωνε.
Μακάρι να ήμουν κι εγώ σίγουρος.
Όλο ελπίζω να είναι όνειρο και να ξυπνήσω.
Ό,τι κι αν συμβεί, να είσαι περήφανη για όσα έκανες για τα παιδιά.
Αισθάνομαι ότι δοκιμάζομαι.
Ο Θεός ξέρει τι κάνει.
Φυσικά.
Ξέρω ότι πρέπει να φανώ δυνατή και να κάνω το σωστό.
Αλλά να πω την αλήθεια, βαρέθηκα να δοκιμάζομαι.
Αμπιγκέιλ.
Ο Κόντι και η Μπέκι δεν φεύγουν για πάντα. Θα τους ξαναδείς.
Δεν ξέρω γιατί συμβαίνει αυτό.
Ούτε κι εγώ.
Αλλά ξέρω ότι υπάρχει λόγος.
Κι εσύ το ίδιο.
ΣΑΛΟΥΝ
Θα λατρέψετε το νέο σας σπίτι.
Έχει ένα ρυάκι που μπορείς να πιάνεις γυρίνους και να πετάς πέτρες.
-Μ' αρέσει το μπέιζμπολ. -Κι αυτό μπορείς να το κάνεις.
Μπέκι, γλυκιά μου, μόλις τακτοποιηθούμε,
θα πάμε να αγοράσουμε καινούρια φορέματα.
Σου πάει το ροζ.
Ωραίο το ροζ.
Συγγνώμη που διακόπτω.
Η κυρία Αμπιγκέιλ θέλει να σας πω να ετοιμαστείτε για το σχολείο.
Μάλλον δεν πεινούσαν.
Ή δεν τους άρεσε η παρέα.
Θέλουν χρόνο να σας γνωρίσουν. Και μάλλον φοβούνται λίγο.
-Εμένα; -Όχι, το μέλλον.
Ο Κόντι έχει συνηθίσει εδώ και η Μπέκι μόλις ανακάλυψε το πάθος της.
Ποιο είναι;
Η επιστήμη και τα μαθηματικά.
Όχι, δεν θα προλαβαίνει τώρα που αρχίζει η σεζόν.
Θα ντεμπουτάρει φέτος.
Θα βρει χρόνο για όσα της αρέσουν.
Θα της αρέσει πολύ να είναι ντεμπιτάντ.
Με συγχωρείτε, έχω να παραλάβω κάποια πράγματα απ' το κατάστημα.
Χάρηκα που σας είδα, δεσποινίς Θάτσερ.
Πρέπει να έρθεις στο Χόλιγουντ όταν τελειώσει η ταινία.
Το λες από ευγένεια.
Μην το παίρνεις στραβά, αλλά για μένα είσαι επένδυση.
-Επένδυση; -Ναι.
Μία ταινία δεν θα σε κάνει αστέρι, ούτε θα βγάλω αρκετά χρήματα.
Αν όμως έρθεις στο Χόλιγουντ και δουλέψεις σκληρά,
σου εγγυώμαι ότι στην τρίτη ταινία θα είσαι πιο διάσημη απ' τη Μέντφορντ.
Δεν μπορείς να το εγγυηθείς.
Το Χόλιγουντ είναι η πόλη των ονείρων. Κι εγώ έχω μεγάλα όνειρα.
Έμαθα ότι δουλεύεις για τον Γκάουεν.
Πληρώνει τα διπλά απ' όσα έβγαζα στο κατάστημα.
Πάντα σκέφτεσαι την αμοιβή.
Πρόσεξε να μη μετανιώσεις.
Ξέρω να προσέχω.
Αν συνεχιστούν οι αναλήψεις, ίσως κλείσει η τράπεζα.
Το τελευταίο πράγμα που χρειαζόμαστε.
Δεν θα υπάρξει πρόβλημα, σίγουρα.
-Αν με χρειαστείτε, πείτε μου. -Ευχαριστώ. Αστυνόμε, να σας πω.
Δυστυχώς δεν μπορούμε να σας δώσουμε δάνειο για αγορά γης,
όχι μέχρι να στρώσουν τα πράγματα.
Μη σας απασχολεί.
Οι πιο πολλοί δεν το παίρνουν έτσι.
Δώσαμε μόνο ένα δάνειο πρόσφατα,
γιατί ο κύριος Μπάρετ είχε τα μισά λεφτά.
Θα αγοράσει το σπίτι που μένει;
-Αυτό δίπλα στης δεσποινίδας Θάτσερ; -Ναι.
Πώς τα πάει τόσο καλά όταν όλοι οι άλλοι έχουν πρόβλημα;
Ίσως πληρώνεται κι από αλλού.
Από την αρχή λέγαμε ότι η δουλειά έγινε από μέσα.
Για ποιον δουλεύει όμως;
Τα ίχνη αυτοκινήτου που έφταναν στα δέντρα
πιστεύαμε ότι ήταν από το αυτοκίνητο του Γκάουεν.
Ίσως αυτό ήθελαν να πιστέψουμε.
-Σας αρέσει η εργασία μου; -Είναι φανταστική.
Αλλά ψάξε λίγο πώς γράφεται το "μέλι".
Μπέκι, ο κριτής θα έρθει σε δύο μέρες. Δεν θα το τελειώσεις;
Γιατί να σκοτιστώ;
Μπέκι.
Η θεία δεν μ' αφήνει να σπουδάσω, ούτε με υποτροφία.
Μην παραιτείσαι.
Δείξε στη θεία σου τι μετράει για σένα.
Έφτασες ως εδώ. Μην το βάζεις κάτω.
Τι νέα;
Δεν θ' αργήσει πολύ.
Ο Κούλτερ έμεινε χωρίς δουλειά.
Τα σίδερα στα δέντρα τον αποτελείωσαν.
Μόλις αγοράσω την επιχείρηση,
θα σε κάνω επιστάτη των πριονιστηρίων.
Δύσκολο αν είσαι κλεισμένος σε κελί.
Μάλλον έμεινες χωρίς δουλειά.
Αποσύρθηκαν οι κατηγορίες.
-Πρέπει να το γιορτάσουμε. -Δεν υπάρχει λόγος.
Η κόντρα με τον Μπιλ δεν παρατράβηξε;
Δεν είσαι γυναίκα του. Μην τον υπερασπίζεσαι.
Έκανε λάθος. Σίγουρα λυπάται.
Θέλει να με καταστρέψει και δεν θα το επιτρέψω.
-Νομίζω πως υπερβάλλεις. -Δεν ζήτησα τη γνώμη σου.
Πρέπει να διαλέξεις, Νόρα.
Ή μαζί μου ή εναντίον μου.
Τώρα που τελείωσε αυτό, θα έχεις ελεύθερο χρόνο.
Έχεις κάτι κατά νου;
Τι θα έλεγες να σου προσφέρω εγώ δείπνο;
Θα έλεγα ότι πρέπει να δεχτώ.
Γιατί χαίρεται τόσο;
Θα σε αφήσω να μαντέψεις.
Σκέφτεσαι να πας στο Χόλιγουντ;
Ο Τζέιμς λέει πως ο κινηματογράφος είναι το μέλλον.
Ίσως, αλλά είναι το δικό σου μέλλον;
Ας είμαστε ειλικρινείς. Δεν θα ξαναγίνω νέα.
Δεν έχω πολλές ευκαιρίες. Αν δεν δεχτώ αυτήν,
δεν ξέρω πότε θα έχω άλλη, αν θα έχω και ποτέ.
Αν έτσι αισθάνεσαι, μην αρνηθείς.
Ώστε λες να πάω;
Νομίζω...
πως πρέπει να κάνεις ό,τι σου αρέσει.
Θα έρχομαι όποτε μπορώ.
-Δεν θα είναι για πάντα. -Δεν μπορείς να δώσεις τέτοια υπόσχεση.
Δεν με διευκολύνεις.
Το μόνο που μπορώ να κάνω είναι να μη σε δυσκολέψω.
Ποτέ δεν θα φανταζόμουν ότι ο Μπάρετ έκανε το σαμποτάζ.
Απορώ που το λέω, αλλά οφείλω μια συγγνώμη στον Γκάουεν.
Δεν είσαι ο μόνος, Λι.
Ανυπομονώ να ξαναπιάσουμε δουλειά.
-Τότε τι κάνεις εδώ; -Καλή ερώτηση. Ευχαριστώ.
-Δεσποινίς Θάτσερ. -Κύριε Κούλτερ.
Έμαθα τα νέα.
Ο Γκάουεν είναι αθώος;
Αυτή τη φορά ναι.
Ο Γουέιντ Μπάρετ ήταν τόσο συμπαθητικός.
Να ανησυχώ για το πώς κρίνεις τους άντρες;
Έχω πάρει καλές αποφάσεις στο παρελθόν.
Κόντι. Τι κάνεις εδώ;
Θέλω να σας δώσω αυτό πριν φύγω.
Κόντι, είναι πανέμορφο.
Όχι τόσο όσο αυτό που έσπασα.
Μάζευα το χαρτζιλίκι μου για ένα καλύτερο, αλλά αφού θα φύγω...
Αυτό είναι εξίσου ωραίο.
Είναι ξεχωριστό επειδή μου το έδωσες εσύ. Σε ευχαριστώ πάρα πολύ.
Αστυνόμε, να σας ζητήσω μια χάρη;
-Ό,τι θέλεις. -Δεν είναι για μένα.
Για την κυρία Αμπιγκέιλ. Έλεγε πως είμαι ο άντρας του σπιτιού,
και τώρα θα μείνει μόνη.
Όταν θα λείπω, μπορείτε να την προσέχετε;
Ναι, το υπόσχομαι. Θα την προσέχω κι εγώ και όλοι μας.
Συμφωνία;
-Δεν έφαγες καθόλου πρωινό. -Δεν πεινάω.
Δεν νιώθω τίποτα τώρα.
Δεν πειράζει να κλάψεις, Μπέκι.
Ίσως είναι τιμωρία.
-Γι' αυτό είμαι σε αναπηρική καρέκλα. -Όχι, καθόλου.
Ίσως...
είναι επειδή είσαι δυνατή.
Κοιτάξτε με. Δεν είμαι καθόλου δυνατή.
Και βέβαια είσαι. Είσαι ένα εξαιρετικό κορίτσι με μεγάλη δύναμη.
-Τότε γιατί φοβάμαι τόσο; -Είναι μέρος της πρόκλησης.
Καμιά φορά και οι δυνατότεροι παραλύουν με τα γεγονότα
και κάνουν τα πάντα για να αποφύγουν να αλλάξει η ζωή τους.
Κι αν δεν αλλάξει ποτέ τίποτα;
Πρέπει να πιστεύεις ότι θα αλλάξει.
ΚΑΤΑΣΤΗΜΑ ΓΙΟΣΤ
Θα πάρω και τρία απ' αυτά.
Έχετε θαυμάσιο γούστο. Θα σας τα τυλίξω.
Ευχαριστώ.
-Είναι τα αγαπημένα μου. -Τόσο ωραία σαπούνια
σε μια τόσο μικρή πόλη;
Έχουμε πολλά να προσφέρουμε, όχι μόνο σαπούνια.
Φυσικά. Είναι θαυμάσιο μέρος.
Πιο τραχύ απ' όσο έχω συνηθίσει, αλλά πολύ χαριτωμένο.
Κυρία Κόνορς, ξέρω πως έχετε άλλα σχέδια για την Μπέκι και όχι να πάει κολέγιο.
Δεσποινίς Θάτσερ, αγαπώ πολύ την ανιψιά μου.
Δεν θέλω να χαραμίσει τη ζωή της όπως η μητέρα της.
Δεν καταλαβαίνω.
Δεν θέλω να υποτιμήσω τον πατέρα των παιδιών,
αλλά ήταν ένας άντρας κατώτερός της.
Θέλω κάτι καλύτερο για την Μπέκι.
Μα η Μπέκι δεν θέλει αυτό.
Είναι παιδί ακόμη.
Η Μπέκι είναι πανέξυπνη.
Πολύ έξυπνη για την ηλικία της, με ταλέντο και ευφυΐα.
Συγγνώμη για την ευθύτητα, αλλά η ευφυΐα δεν προσελκύει συζύγους.
Η Μπέκι μπορεί να πετύχει πολλά αν της το επιτρέψετε.
Τώρα όμως θέλει να τα παρατήσει. Ούτε καν θέλει να περπατήσει.
-Σας είπε κάτι; -Ελάτε στη Γιορτή Επιστημών.
Είναι πολύ σημαντικό για εκείνη.
-Σας είπα, μην κάνετε άλλα για μένα. -Αλήθεια;
Όταν κάνει κρύο, δεν ακούω καλά.
Η Φέιθ μού είπε γιατί πήρατε το μενταγιόν. Δεν το βάζετε κάτω.
Όχι όταν νοιάζομαι για κάτι.
Ίντιθ,
λυπάμαι που σου έδωσα ελπίδες.
Είχατε καλή πρόθεση.
Να συνεχίσω, λοιπόν;
Είναι δική μου δουλειά.
Ρόι;
Δεν φέρθηκα σωστά.
Νομίζεις...
Μπορείς να με συγχωρήσεις;
Θέλω να είμαστε οικογένεια.
Δεν υπόσχομαι να είμαι καλός.
Δεν χρειάζεται να υποσχεθείς.
Θέλεις να γνωρίσεις τον γιο σου;
Το θέλω πολύ.
ΔΙΑΓΩΝΙΣΜΟΣ
Όταν μεγαλώσω, θα γίνω γιατρός αρκούδων.
Εννοείς κτηνίατρος;
Όχι. Γιατρός αρκούδων.
Έχουμε κάποιες πολύ εντυπωσιακές εργασίες εδώ.
Ενδιαφέρον.
Πώς στηρίζεται το φορτίο;
Με συρματόσχοινα και αντηρίδες. Το σχέδιο της Ρόμπλιν.
Ορίστε οι υπολογισμοί της.
-Δεν τη βοηθήσατε; -Όχι, κύριε.
Αυτή η εργασία είναι επιπέδου κολεγίου. Η νικήτρια!
Η μητέρα της;
Μιλήστε σε μένα.
-Πρέπει να είστε πολύ περήφανη. -Είμαι.
Ακόμη κι αν δεν πάρει την υποτροφία,
αν και δεν βλέπω λόγο να μην την πάρει,
πρέπει να γραφτεί σε τεχνικό πανεπιστήμιο
-για να αναπτύξει το ταλέντο της. -Θα το σκεφτώ.
Μια φωτογραφία με τη νικήτρια;
Φυσικά. Μπέκι;
Θα έρθω μαζί σου αν φοβάσαι.
Για μελλοντική σταρ, δεν δείχνεις χαρούμενη.
Πάντα πίστευα πως πρέπει να ακολουθούμε τα όνειρά μας.
Δεν ξέρω όμως ποια είναι τα δικά μου.
Τα όνειρα αλλάζουν.
-Έτσι νομίζεις; -Βέβαια.
Ήρθες εδώ ακολουθώντας έναν έρωτα που μετρούσε περισσότερο
από το να γίνεις αστέρι.
Δεν πήγαν όλα όπως τα περίμενα. Χάρη σε σένα, αν θυμάμαι καλά.
Αλλά έμεινες.
Μάλλον με κέρδισε αυτή η γλυκιά πόλη.
Επειδή βρήκες μια ζωή εδώ. Και πάντα ένιωθες ολοκληρωμένη,
μέχρι που κάποιος σου είπε ότι σου λείπει κάτι,
κάτι που για πολύ καιρό δεν χρειαζόσουν.
Μακάρι να μην ήταν τόσο μπερδεμένο.
Δεν είναι.
Η καρδιά σου σε έφερε εδώ, Ρόζμαρι. Άκουσέ την.
-Ο Κόντι έχει μόνο μια βαλίτσα; -Αφήνει όλα τα άλλα εδώ.
Ξέρω πως είναι δύσκολο για σας, αλλά πιστεύω πως είναι για το καλό τους.
Το ξέρω.
Λοιπόν.
-Πρώτον, όχι μανιτάρια. -Ορίστε;
Στον Κόντι αρέσει η σάλτσα στις πατάτες, αλλά χωρίς μανιτάρια.
Σάλτσα χωρίς μανιτάρια.
Μη ζεσταίνετε πολύ το νερό στο μπάνιο. Κάθεται και περιμένει να γίνει χλιαρό.
Όταν τον σκεπάζετε τη νύχτα,
θέλει την κουβέρτα ως τον λαιμό, αλλά όχι σφιχτή.
Θα το θυμάμαι.
Αμπιγκέιλ;
Πριν τους πάρω,
θα ήθελα την ευχή σου.
Πες μου ότι αγαπάς τα παιδιά όσο εγώ και θα την έχεις.
Ωραία. Θέλω να αρχίσω απ' το παράθυρο
και να γυρίσω στην πόρτα για την είσοδό της.
Ιδού η "απρόθυμη νύφη" αυτοπροσώπως, ακριβώς στη σωστή στιγμή.
Η σωστή στιγμή μετράει.
Ρόζμαρι, είσαι μαγευτική.
Λοιπόν, είσαι έτοιμη;
Τζέιμς, πρέπει να μιλήσουμε.
Ορίστε, πάρε τον Μπράουνι. Θα σε προστατεύει.
Μπέκι, θα τα πας μια χαρά.
Θα μου γράφετε;
Ατέλειωτες σελίδες.
Ώρα να αποχαιρετιστούμε.
Μη μ' αφήνεις.
Δυστυχώς πρέπει.
Όχι, δεν πρέπει.
Θέλω το καλό των παιδιών.
Είχες δίκιο ότι ξέρεις ποιο είναι το καλό τους.
Αυτό θα πει ότι δεν θα φύγουμε;
Έπρεπε να το έχω καταλάβει.
Ο Κόντι είναι ευτυχισμένος εδώ. Εδώ ανήκει.
Και η Μπέκι;
Η Μπέκι μπορεί να μείνει μέχρι τον διαγωνισμό.
-Μπορώ; -Ναι, μπορείς.
Ακόμη κι αν δεν κερδίσεις,
εγώ κι ο θείος σου θα πληρώσουμε το καλύτερο πανεπιστήμιο.
Ευχαριστώ πάρα πολύ.
Σίγουρα αυτό θέλεις να κάνεις;
Έτσι νομίζω. Αλλά αν δεν θέλεις, δεν θα πάω.
Θα έρχεσαι όταν δεν θα έχεις μαθήματα;
Και βέβαια. Είσαι ο αδελφός μου.
Σε αγαπάω πάνω από καθετί στον κόσμο.
Ευχαριστώ.
Προσπαθούσα τόσο σκληρά να κάνω αυτό που θεωρούσα σωστό,
που δεν έβλεπα ότι το σωστό ήσουν εσύ.
-Ελπίζω να μας επισκέπτεσαι. -Μετά χαράς.
Είσαι μέλος της οικογένειας. Είσαι πάντα ευπρόσδεκτη.
Λένε πως το καθετί έχει την ώρα του.
Για τον Κόντι, είναι ώρα να αρχίσει μια νέα ζωή με την Αμπιγκέιλ.
Για την Μπέκι, είναι ώρα να αγγίξει τα άστρα.
Για τον Ρόι και την Ίντιθ, είναι ώρα για νέα αρχή.
Και για μένα;
Ώρα για ελπίδα.
Έχω μια ιδέα για την ιστορία σου.
Ανυπομονώ να την ακούσω.
Πρόσεξα ότι δεν έχεις ακόμη το τέλος.
Επειδή το αλλάζω συνέχεια.
Πρέπει να οδηγήσεις σε μια κορύφωση.
-Έχεις κάτι κατά νου; -Έχω.
Ο Θίοντορ θα δώσει τη λύση.
Ίσως δώσει τη λύση η ηρωίδα. Είναι επιδέξια με τα πιστόλια,
εξαίρετη καβαλάρισσα.
Τίποτε άλλο;
Το χτένισμά της δεν χαλάει ποτέ και έχει ταλέντο στο σκάλισμα ξύλου.
Σκάλισμα ξύλου; Είναι η τέλεια γυναίκα.
Σχεδόν.
Μα θα έχει κάποια αδυναμία.
Έχει μία.
-Ποια; -Τον έφιππο αστυνόμο Θίοντορ.
Γεια σου.
Πού είναι το συνεργείο της ταινίας;
Τα μάζεψαν κι έφυγαν.
Το θετικό είναι ότι μου άφησαν το φόρεμα.
Γιατί έφυγαν;
Όταν είπα στον Τζέιμς ότι δεν θα πάω στο Χόλιγουντ,
είπε ότι δεν αξίζει να επενδύσει σε μένα.
Ώστε αποφάσισες να μην πας;
Ο Τζέιμς μπορεί να έχει δίκιο. Ίσως ο κινηματογράφος είναι το μέλλον.
Το δικό μου μέλλον είναι εδώ.
Μαζί σου.
Το εννοείς αυτό;
Με όλη μου την καρδιά.
Κοίτα, ξέρω ότι δεν είμαι σπουδαίος σκηνοθέτης σαν τον Τομπάιας Πόουπ,
ούτε μεγάλος παραγωγός σαν τον Τζέιμς Άντισον,
αλλά έχω έναν ρόλο που θα σου ταιριάζει γάντι.
Τι ρόλο;
Ρόζμαρι Λεβό,
θέλεις να γίνεις γυναίκα μου;
Και βέβαια, Λι. Ναι!
Ναι. Ναι.
Υποτιτλισμός: Τατιάνα Ραπακούλια